সহকারী: ভাইজান, ঐ যে একঝাঁক ম্যাইয়া যায়, চলেন ওগো কিছু জিগায়।  হামজা: এটা শহর না বুঝলি- মেরে তক্তা বানিয়ে দেবে। (সহকারী পিছন দিকে ঘাড় ঘুরিয়ে মেয়েদের দেখবে) এই সোজা হ্ বলছি, ঐ দেখ এলাকার রাচনীতিবিদ আসে। ওনারে ধরি চল।  (রাজনীতিবিদ ও তার মাথায় ছাতা ধরে  স্টেজে চামচার আগমন)  হামজা: স্যার আমরা টেলিভিশন থেকে এসেছি। গতকাল তো বিজয় দিবস ছিল এ বিষয়ে যদি কিছু বলতেন?  চামচা: টিবি থেকি!? ওরে আল্লাহ! আমার ময়নার কত দিনের সখ আমাকে টিবিতে দেখনের!  রাজনীতিবিদ: গতকাল ছিল অমর ১৬-ই মার্চ! এই দিনে...  চামচা: (কানে কানে) স্যার, মার্চ না ডিসেম্বর!  রাজনীতিবিদ: ও আচ্ছা। গতকাল ছিল অমর ২৬ শে ডিসেম্বর! এই দিনে...  চামচা: স্যার, ২৬-শে না ১৬-ই!  রাজনীতিবিদ: চোপ রহারামজাদা! যাই হোক কুদ্দুস যেটা বলে ওটাই ঠিক। প্রিয় গ্রামবাসী, আপনারা চিন্তা করবেন না।  আপনাদের দেওয়া কথা আমি পালন করার চেষ্টা করছি। আমি সেদিন পোলাও খেতে খেতে আমার বসকে বললাম, নদীর ওপর দিয়ে রাস্তা বানিয়ে দিতে। তিনি আশ্বাস দিয়েছেন- হয়ে যাবে। ভাই সব, আমি ২০২০ সাল পর্যন- একটা দীর্ঘমেয়াদি পরিকল্পনা হাতে নিয়েছি; আপনারা ততদিন আমাকে ক্ষমতায় রাখলে এই গ্রামের স্কুল থেকে শুরু করে মাদ্রাসা মসজিদ সব সরকারী বানিয়ে দেব- আমি কথা দিচ্ছি। আমাদের গ্রাম হবে ডিজিটাল গ্রাম। আমি আবার বিরোধী দলের মতন নির্বাচনী প্রতিশ্রুতিতে বিশ্বাস করি না। আমি বিশ্বাস করি কাজে।  হামজা: স্যার আমরা তো ১৬-ই ডিসেম্বর নিয়ে কথা  বলছিলাম- তো এই দিনে কোন বিশেষ আয়োজন-টায়োজন করেছিলেন কি?  রাজনীতিবিদ: হ্যাঁ, অনেকেই আমাকে ধরেছিল; কিন্তু যেতে পারিনি। গিয়েছিলাম বেহান বাড়ি। বেহানের হাতের...  হামজা: (থামিয়ে দিয়ে) না স্যার, আমি জানতে চাচ্ছিলাম সামাজিক কোন আয়োজন করেছিলেন কি-না?  রাজনীতিবিদ: কি করিনি আমি? এই এলাকার লোকজন আমাকে দেখলেই সালাম দেই! এই তো কিছুদিন আগে রাস্তারধারে একখান বটগাছ লাগাইলাম। গত মৌসুমে আম্বিয়ার মাকে দুইটা টিনও দিয়েছি।  চামচা: শুধু কয়েক জায়গায় ফুটু (নিচু স্বরে)!  রাজনীতিবিদ: চোপ বেয়াদ্দপ! দুস অসহায় মানুষের  মাঝে রেশনের মাল বিলি করে দিয়েছি।  চামচা: গতবারের আটকে রাখা রেশন!  রাজনীতিবিদ: কুদ্দুস! (দাঁতে দাঁত খিঁচে)  হামজা: স্যার আমরা তো ১৬-ই ডিসেম্বরের ওপর রিপোর্ট করতে এসেছি। আমরা জানি, আপনি এ এলাকার একজন জনপ্রিয় নেতা। শুনেছি, আপনি নাকি মুক্তিযুদ্ধও করেছেন। তো এই দিবসের তাৎপর্য সম্পর্কে তরুন প্রজন্মকে উদ্দেশ্য করে যদি কিছু বলতেন।  রাজনীতিবিদ: ১৬-ডিসেম্বর? ওহ্ কি কুৎসিত আর ভয়াবহ সেই দিনটা! ঐ দিনে অনেক মা বোনের ইজ্জত পামচার হয়েছিল; অনেক বোন তার ভাইকে হারিয়েছিল। যা হবার তা তো হয়েছিলই, আমি আর ঐদিকে  যাচ্ছিনে। আমার এখন জরুরী মিটিং আছে। (হামজাকে কাছে টেনে) শোন ব্যাটা, এটা বিটিভির ৮টার সংবাদে পাঠিয়ে দিও। অনেকদিন পর প্রাণখুলে একদন্ড কথা বললাম।  হামজা: স্যার আমাদের টিভি চ্যানেলের পক্ষ থেকে আপনাকে শুভেচ্ছা।  রাজনীতিবিদ: তোমাদেরকেও আমার পার্টির তরফ থেকে ব্যালট পেপারের শুভেচ্ছা রইল। চল কুদ্দুস।